OpenLLM-France/wikimedia huggingface dataset:
# El Casuc

El Casuc és una masia del terme municipal de Castellterçol, al Moianès.
Està situada en el sector central del terme, a migdia de la vila de Castellterçol i a ponent de la carretera C-59, molt a prop d'aquesta carretera.

## Enllaços externs

* El Casuc en el seu entorn, a l'Institut Cartogràfic de Catalunya
# Queti Valera

Enriqueta Valera 'Queti' (Borriana, 1951 - València, 2010), administrativa, relacions públiques i activista cultural i lingüística.
Va iniciar la seua vida laboral com a secretària personal d'Eliseu Climent, i posteriorment va començar a treballar al Secretariat d'Ensenyament de l'idioma des de la seua creació el 1971 i posteriorment a Acció Cultural del País Valencià.
Durant més de trenta anys va treballar en l'organització dels Premis Octubre, dels cursos Carles Salvador i en els aplecs i manifestacions impulsades per ACPV.

## Referències

* ↑ valencia, paco cerdà. «Queti Valera. La primera empleada del valencianismo» (en castellà), 18-05-2010. [Consulta: 17 novembre 2022].
* ↑ dit, Salvador J. ha. «Queti Valera ens ha deixat - Els Papers de Santa Maria de Nassiu», 19-05-2010. [Consulta: 17 novembre 2022].
# Roque Pro Alonso

Roque Pro Alonso (Salamanca, 2 de juny de 1912 - Madrid, 28 de gener de 1983) fou un militar i polític franquista espanyol.
Llicenciat en Dret, va optar per la carrera militar. Va combatre al costat de l'exèrcit de Francisco Franco a la Guerra civil espanyola, incorporant-se després a la División Azul. Amb rang de Coronel d'Artilleria, va ser docent a l'Acadèmia d'Artilleria i va ingressar al cos tècnic de Secretaris Sindicals. També va tenir una carrera política: Va ser Vicesecretari Nacional d'Ordenació Administrativa de la Delegació Nacional de Sindicats (1952-1967), Secretari Nacional del Sindicat Vertical (maig de 1956 - juliol de 1957) i inspector-assessor del mateix Sindicat (1957 - 1962). Va exercir el càrrec de Vicepresident de la Comissió de Treball de les Corts Espanyoles i va ocupar la Direcció General de Radiotelevisió espanyola entre el 20 de juliol de 1962 i el 22 de febrer de 1964. Posteriorment va exercir activitats en el sector privat, accedint, entre el 19 de juny 1964 i 1974 a la Presidència del Consell d'Administració del Banc Rural i Mediterrani.

## Notes i referències

* ↑ «Esquela» (en castellà). Diari ABC, 01-02-1983.
* ↑ «Dades biogràfiques» (en castellà). Diari ABC, 21-07-1962.
* ↑ «El acelerón sindicalista» (en castellà). Álex Amaya Quer, Universitat Autònoma de Barcelona, 2010.
* ↑ «Nomenament» (en castellà). Diari ABC, 28-06-1964.
# Impressora de margarida

Una impressora de margarida és un tipus d'impressora que produeix text d'alta qualitat, de vegades coneguda com a impressora de qualitat de carta (letter-quality printer) - en contrast amb les impressores matricials d'alta qualitat, que imprimeixen amb "gairebé qualitat de carta" (near letter quality , NLQ). Hi havia també, i encara existeixen, màquines d'escriure basades en el mateix principi.

## Mecanisme d'impressió

El sistema utilitzava una petita roda amb cada lletra impresa a sobrerelleu, en metall o plàstic. La impressora gira la roda per alinear la lletra adequada sota un martell que la colpeja contra el paper, prement una cinta impregnada en tinta d'impressió. En molts aspectes, aquestes impressores són similars a la màquina d'escriure corrent, en la forma en què imprimeixen, encara que els detalls del mecanisme difereixen.

## Popularitat

Les impressores de margarida eren bastant comuns en els anys 80, però sempre van ser menys populars que les impressores matricials, a causa de la capacitat de les últimes per produir gràfics i diferents tipus de lletra. Amb la introducció de les impressores làser d'alta qualitat, i les impressores de raig de tinta a finals d'aquesta dècada, aquests sistemes van desaparèixer ràpidament de tots els mercats, excepte el de les màquines d'escriure.

## Referències

* ↑ Ziff Davis, Inc.. PC Mag. Ziff Davis, Inc., 17 setembre 1985, p. 166–. ISSN 08888507.
* ↑ Thom Hogan. Creating a letterhead with your daisywheel printer. 10. Creative Computing, març 1984, p. 202.
* ↑ «Xerox 1999 Fact Book». Arxivat de l'original el 2016-03-03. [Consulta: 5 setembre 2018].

## Bibliografia

* Comstock, George E.«Oral History of George Comstock». Computer History Museum,13-08-2003.[Consulta: 23 març 2017].

## Vegeu també

* Mignon (AEG)
* ASR33
* Impressora matricial
* Impressora de raig de tinta
* Impressora làser
* Impressora tèrmica
* IBM Selectric
* Diablo 630

## Enllaços externs

* Diablo Model 630/630 ECS Printers/Terminals API Interface
* Brief description of Diablo 630 command language Arxivat 2007-01-02 a Wayback Machine.
* Diablo 630 to PostScript Translator
# Notropis sabinae

Notropis sabinae és una espècie de peix cipriniforme de la família dels ciprínids.

## Morfologia

Els mascles poden assolir els 5,7 cm de longitud total.

## Distribució geogràfica

Es troba a Nord-amèrica.

## Referències

* 1 2 «Notropis sabinae» (en anglès). FishBase. Froese, Rainer; Pauly, Daniel (editors).
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Simons, Andrew M. & Mayden, Richard L. (1997): Phylogenetic Relationships of the Creek Chubs and the Spine-Fins: an Enigmatic Group of North American Cyprinid Fishes (Actinopterygii: Cyprinidae). Cladistics 13(3): 187-205.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Danilo Arona

Danilo Arona (Alessandria (municipi del Piemont), Piemont, 28 de maig de 1950) és un escriptor italià, periodista i assagista.
També ha estat involucrat durant anys amb la literatura fantasia i el cinema, i ha seguit qualsevol referència o aparició de fantasia a les notícies i a la societat italiana. Va formar part del jurat al XIII Festival Internacional de Cinema Fantàstic i de Terror de 1980.

## Obres
### Assaigs

* Guida al fantacinema, Gammalibri
* Guida al cinema horror, Ripostes
* Nuova guida al fantacinema - La maschera, la carne, il contagio, Puntozero
* Tutte storie - Immaginario italiano e leggende contemporanee, Costa & Nolan 1994
* Vien di notte l'Uomo Nero - Il cinema di Stephen King, Falsopiano 1997
* Satana ti vuole, Corbaccio
* Possessione mediatica, Marco Tropea Editore, 1998
* Wes Craven - Il buio oltre la siepe, Falsopiano, 1999

### Novel·les

* La penombra del gufo, Amnesia
* Un brivido sulla schiena del Drago, Amnesia
* La pianura fa paura, Editoriale AGP
* Il vento urla Mary, PuntoZero
* Rock, Solid Books 2002
* L'ombra del dio alato, Marco Tropea, 2003
* L'esorcista, il cinema, il mito, Falsopiano, 2003
* Palo Mayombe, Dario Flaccovio, 2004
* La stazione del dio del suono, Larcher, 2004
* Cronache di Bassavilla, Dario Flaccovio, 2006
* Black Magic Woman, Frilli, 2006
* Finis Terrae, Mondadori, 2007
* Melissa Parker e l'incendio perfetto, Dino Audino, 2007
* Santanta, Perdisa, 2008
* L'estate di Montebuio, Gargoyle Books, 2009
* Ritorno a Bassavilla, Edizioni XII, 2009

## Referències

* 1 2 Brunvand, Jan Harold. Encyclopedia of urban legends. W. W. Norton & Company, 2002-11-26, p. 218–. ISBN 978-0-393-32358-0 [Consulta: 18 juny 2011].
* ↑ Sopor español y la dinastía de los Bava
# Lao jing

Lao jing (xinès simplificat: 老井, pinyin: Lǎo jǐng, literalment 'pou vell') és una pel·lícula xinesa de 1987 escrita per Zheng Yi que narra l'esforç d'un treballador d'un poble per cavar un pou a la seua ciutat natal, sedenta d'aigua, situada al nord-oest de la Xina, i els seus afers amb la seua antiga xicota. Està produït per Xi'an Film Studio i dirigit per Wu Tianming, protagonitzat per Zhang Yimou i Liang Yujin.
La pel·lícula va guanyar diversos premis a la huitena edició dels premis Golden Rooster, amb guardons a la millor pel·lícula, director, actor principal i actriu secundària el 1988. La pel·lícula també va guanyar els premis a la millor pel·lícula i a l'actor protagonista al Festival Internacional de Cinema de Tòquio de 1987.
La pel·lícula està basada en la novel·la del mateix nom, també escrita per Zheng Yi, publicada per primera vegada a la Xina. Va ser traduïda per David Kwan a l'anglès i publicada el 1990 per China Books & Periodicals als Estats Units.

## Referències

* ↑ 中国影片大典 Encyclopaedia of Chinese Films. 1977-1994, 故事片·戏曲片.. Beijing: 中国电影出版社 China Movie Publishing House, 1995, p. 658.
* ↑ Encyclopaedia of Chinese Films. 1977-1994 (1995), p. 1341.
# McKey

McKey és una concentració de població designada pel cens dels Estats Units a l'estat d'Oklahoma. Segons el cens del 2000 tenia 135 habitants.

## Demografia

Segons el cens del 2000, McKey tenia 135 habitants, 55 habitatges, i 38 famílies. La densitat de població era de 8,9 habitants per km².
Dels 55 habitatges en un 36,4% hi vivien nens de menys de 18 anys, en un 61,8% hi vivien parelles casades, en un 5,5% dones solteres, i en un 30,9% no eren unitats familiars. En el 25,5% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,92.
Per edats la població es repartia de la següent manera: un 26,7% tenia menys de 18 anys, un 1,5% entre 18 i 24, un 33,3% entre 25 i 44, un 25,2% de 45 a 60 i un 13,3% 65 anys o més.
L'edat mediana era de 36 anys. Per cada 100 dones de 18 o més anys hi havia 94,1 homes.
La renda mediana per habitatge era de 24.732 $ i la renda mediana per família de 41.528 $. Els homes tenien una renda mediana de 26.250 $ mentre que les dones 16.250 $. La renda per capita de la població era de 15.696 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- McKey». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 10 agost 2010].
* ↑ «Geographic Comparison Table- McKey». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Queta Claver

Enriqueta Claver Delás (València, 24 de juny de 1932 - Alcorcón, 3 de maig de 2003) més popularment coneguda com a Queta Claver, fou una actriu i vedette valenciana.

## Biografia

Filla de l'actriu Enriqueta Delás, inicià els estudis de teatre i dansa al Conservatori de València i amb només 18 anys s'incorporà a la companyia teatral de Rafael Rivelles, per debutar als escenaris amb l'obra Un crimen vulgar el 1950. El 1959 fou triada fallera d'honor de la falla Vall de Laguar-Pare Ferris, al barri valencià de les Tendetes.
Poc després s'especialitzà en el gènere de la revista, i arriba a convertir-se en una de les majors vedettes d'Espanya. Debutà com tercera vedette a Madrid amb l'espectacle Cinco minutos nada más, i continuà protagonitzant espectacles de la revista fins als anys 90 del segle xx.
Debutà en el cinema el 1960, de la mà de José María Elorrieta, protagonitzant la pel·lícula La bella Mimí. La seua trajectòria posterior en la pantalla gran es configurà sobretot sobre papers secundaris que, no obstant això, li proporcionaren un gran prestigi en el mitjà, convertint-la en una de les més destacades actrius del panorama espanyol.
En anys successius col·laborà amb els grans cineastes del país, com Luis García Berlanga, Eloy de la Iglesia, Mario Camus, Pedro Olea, Pilar Miró, Vicente Escrivá, Fernando Fernán Gómez o Mariano Ozores. Entre les seues interpretacions més memorables figuren les realitzades a pel·lícules com El virgo de Vicenteta (1979), La colmena (1982), El pico (1983), Tiempo de Silencio (1986) o Sinatra (1988).
També s'ha prodigat a la pantalla petita, tant en espais dramàtics com "Estudio 1" (1970-1982) o "Novela" (1963-1974) per a TVE, com en sèries de televisió com "Suspiros de España" (1974), "Juanita, la larga" (1982), "Goya" (1982), "Clase media" (1987), "Compuesta y sin novio" (1994), "Ada Madrina" (1999) o "Nada es para siempre" (2000). Per a la televisió valenciana Canal 9 protagonitzà la sèrie "A flor de pell" el 1996.
Queta Claver va morir a Madrid a causa d'una malaltia coronària provocada per la seva addicció al tabac.

## Referències

* ↑ Haro Tecglen, Eduardo «Queta Claver: De la revista al drama, una carrera grande». El País, 06-05-2003.
* ↑ «Queta Claver fallece a causa de una dolencia coronaria» (en castellà). Diario Córdoba, 06-05-2003. [Consulta: 2 abril 2023].
* ↑ Mor l'actriu Queta Claver, una de les vedettes més populars, a El Mundo del 5/05/2003.

## Enllaços externs

* Obituari a El País de 06/05/2003.
* Fitxa de l'actriu a IMDb
# Roberto Monzón González

Roberto Monzón González (l'Havana, 30 de març de 1978) és un lluitador cubà, ja retirat, especialista en lluita grecoromana, que va competir a la fi del segle XX i començaments del XXI.
El 2004 va prendre part en els Jocs Olímpics d'Estiu d'Atenes, on guanyà la medalla de plata en la competició del pes ploma del programa de lluita grecoromana. Quatre anys més tard, als Jocs de Pequin, fou cinquè en la mateixa competició.
En el seu palmarès també destaquen tres medalles al Campionat del món de lluita, una de plata i dues de bronze, entre el 2001 i 2003; dues medalles d'or i una de plata als Jocs Panamericans entre el 1999 i el 2007; i nou medalles als Campionats Panamericans de lluita, sis d'or, dues de plata i una de bronze entre el 1998 i el 2008.

## Referències

* 1 2 «Olympedia – Roberto Monzón». [Consulta: 3 juny 2024].
* ↑ «International Wrestling Database». [Consulta: 1r juny 2024].
# Impressora electrosensitiva

Una impressora electrosensitiva és una forma obsoleta d'impressora d'ordinador que utilitza un paper especial cobert amb una capa d'alumini sobre un fons negre, que s'imprimeix mitjançant l'ús d'un corrent polsant en el paper a través de dues agulles que es mouen a través d'una cinta transportadora a alta velocitat. Es van introduir a la dècada del 1960. Aquests dispositius van ser incorrectament referits de vegades com impressores tèrmiques (que en realitat és una tecnologia diferent).
La impressió electrosensitiva (o impressió electroestàtica) va ser una tecnologia senzilla i econòmica. La qualitat d'impressió era relativament pobre, però en un moment en què les impressores convencionals costaven centenars de lliures, el preu de les impressores electrosensitives, a sota de 100£, era un punt de venda important. El desavantatge principal és que només es poden imprimir en paper metal·litzat especial; aquest paper ja no està disponible fàcilment per a venda.

## Models

La Hewlett Packard 9120A, del 1969, muntada a la part superior de la calculadora HP-9100A/B, va utilitzar la tècnica electrosensitiva.
La impressora ZX Printer, introduïda el novembre de 1981 per a l'ordinador domèstic de gamma baixa ZX81 (i més tard pel ZX Spectrum) utilitza el mètode d'impressió electrosensitiva, amb un preu d'eixida de 49,95 lliures.
A la dècada del 1980, Casio també va llançar una «Mini Electro Printer», la FP-10, per a algunes de les seves calculadores científiques.

## Variants

Hi va haver una altra implementació d'aquest tipus d'impressores que consistia a subministrar el tòner sec des d'un petit forat d'una vareta prima de cristall usant una espurna d'alt voltatge entre el capçal d'impressió i la superfície. Això va proporcionar l'avantatge de poder imprimir sobre paper comú, però el desavantatge que de vegades la tinta no quedava ben adherida al paper i es distorsionava la impressió. A diferència de la impressora Sinclair, aquesta només tenia una agulla (la vareta del tòner). Aquesta impressora només podia escriure una línia de píxels d'un cop.

## Referències

* ↑ Jyoti Snehi. «Computer Peripherals and Interfacing» (en anglès) p. 42. [Consulta: 13 novembre 2011].
* ↑ Molly Upton. «Scope Focusing on Electrosensitive Printers» (en anglès) p. 70. ComputerWorld, 16-01-1978. [Consulta: 13 novembre 2011].
* ↑ «HP 9120A» (en anglès). HP Computer Museum. [Consulta: 13 novembre 2011].
* ↑ «ZX Printer» (en anglès). Planet Sinclair. [Consulta: 13 novembre 2011].
* ↑ «Casio FX-702P» (en anglès). old-computers.com. Arxivat de l'original el 2019-10-04. [Consulta: 13 novembre 2011].
# Notropis rubellus

Notropis rubellus és una espècie de peix cipriniforme de la família dels ciprínids.

## Morfologia

Els mascles poden assolir els 9 cm de longitud total.

## Distribució geogràfica

Es troba a Nord-amèrica.

## Referències

* 1 2 «Notropis rubellus» (en anglès). FishBase. Froese, Rainer; Pauly, Daniel (editors).
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Simons, Andrew M. & Mayden, Richard L. (1997): Phylogenetic Relationships of the Creek Chubs and the Spine-Fins: an Enigmatic Group of North American Cyprinid Fishes (Actinopterygii: Cyprinidae). Cladistics 13(3): 187-205.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Danilo Barbosa

Danilo Barbosa (Simões Filho, 28 de febrer de 1996) és un futbolista brasiler, jugador de l'SL Benfica.
La temporada 2015-16, va jugar cedit al València CF. En acabar la temporada, el club no va exercir l'opció de compra que tenia, per valor de quinze milions d'euros.

## Referències

* ↑ Danilo Barbosa, nou jugador del València notícia a Europa Press del 15 de juliol de 2015
* ↑ Corachán Latorre, Pau. «El València no exerceix l'opció de compra per Danilo Barbosa». València Extra, 01-07-2016. [Consulta: 25 agost 2016].

## Enllaços externs

* Danilo Barbosa, Fitxa a Soccerway
# Habitatge al carrer Guinedilda, 34 (Cervera)

Habitatge al carrer Guinedilda, 34 és una obra de Cervera (Segarra) protegida com a Bé Cultural d'Interès Local.

## Descripció

Edifici entre mitgeres situat al carrer Guinedilda, centre del municipi. L'habitatge consta de planta baixa, pis i golfes. La coberta és de teula àrab i té una inclinació de dues vessants amb el carener paral·lel a la façana principal i un ampli ràfec. Les obertures de la façana principal segueixen una composició de cinc eixos verticals. A la planta baixa hi ha cinc obertures d'arc pla, una respon a la funció d'accés a l'edifici i la resta, a aparador i accés del comerç dels baixos. A la primera planta destaquen dos balconades, d'arc carpanell, i a l'eix central una finestra ampitadora. Aquestes obertures compten amb persiana de llibret i la barana és de ferro forjat amb motius clàssics. A la planta golfes hi ha una arqueria tancada de nou arcs plans dividits amb pilastres. El parament presenta la planta baixa de pedra i la resta estucada. Al centre de la façana i sobre de la finestra de la primera planta hi ha l'escut de la Caixa.

## Referències

* ↑ «Habitatge al carrer General Güell, 34». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2021].
# Gaston Rebry

Gaston Rebry (Rollegem-Kapelle, Ledegem, 29 de gener de 1905 - Wevelgem, 3 de juliol de 1953) és un ciclista belga que fou professional entre 1926 i 1940, assolint 16 victòries. Era anomenat el buldog.
Les seves grans victòries les aconseguí a la París-Roubaix, en què aconseguí tres victòries, el 1931, 1934 i 1935. Això li valgué el sobrenom de Monsieur Paris-Roubaix. També guanyà una edició del Tour de Flandes i quatre etapes del Tour de França.

## Palmarès

* 1926.
** 1r a la París-Nantes
** 1r a la Lió-Belfort
* 1928
** Vencedor d'una etapa al Tour de França
* 1929
** Vencedor d'una etapa al Tour de França
* 1931
** 1r a la París-Roubaix
** Vencedor d'una etapa al Tour de França
* 1932
** 1r al Premi de Bissegem
** 1r al Premi d'Oostkamp
** Vencedor d'una etapa al Tour de França
* 1933
** 1r al Premi de Tielt
** 1r al Premi de La Panne
* 1934
** 1r al Tour de Flandes
** 1r a la París-Roubaix
** 1r a la París-Niça
* 1935
** 1r a la París-Roubaix
** 1r al Premi de Bruges

### Resultats al Tour de França

* 1927. Abandona (12a etapa)
* 1928. 12è de la classificació general. Vencedor d'una etapa
* 1929. 10è de la classificació general. Vencedor d'una etapa. Porta el mallot groc durant una etapa
* 1931. 4t de la classificació general. Vencedor d'una etapa
* 1932. 20è de la classificació general. Vencedor d'una etapa
* 1933. 14è de la classificació general
* 1934. Abandona (2a etapa)

## Referències

* ↑ ONLUS®, Museo del Ciclismo Associazione Culturale. «Museo del Ciclismo - Gaston sr REBRY» (en italià). [Consulta: 11 setembre 2023].
* ↑ «Gaston Rebry, Monsieur Paris–Roubaix I» (en neerlandès), 09-04-2023. [Consulta: 11 setembre 2023].
* ↑ «Palmarès de Gaston Rebry (Bel)». [Consulta: 11 setembre 2023].

## Enllaços externs

* Fitxa de Gaston Rebry
* Palmarès de Gaston Rebry (francès)
# McKenzie (Tennessee)

McKenzie és una població dels Estats Units a l'estat de Tennessee. Segons el cens del 2000 tenia 5.295 habitants.

## Demografia

Segons el cens del 2000, McKenzie tenia 5.295 habitants, 2.131 habitatges, i 1.412 famílies. La densitat de població era de 369,7 habitants/km².
Dels 2.131 habitatges en un 28,4% hi vivien nens de menys de 18 anys, en un 47,4% hi vivien parelles casades, en un 15,6% dones solteres, i en un 33,7% no eren unitats familiars. En el 29,8% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,85.
Per edats la població es repartia de la següent manera: un 21,8% tenia menys de 18 anys, un 12,4% entre 18 i 24, un 24,2% entre 25 i 44, un 22,8% de 45 a 60 i un 18,8% 65 anys o més.
L'edat mediana era de 38 anys. Per cada 100 dones de 18 o més anys hi havia 85,7 homes.
La renda mediana per habitatge era de 28.319 $ i la renda mediana per família de 34.322 $. Els homes tenien una renda mediana de 26.038 $ mentre que les dones 19.090 $. La renda per capita de la població era de 18.723 $. Entorn del 10,4% de les famílies i el 13,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- McKenzie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- McKenzie». American Fact Finder. Oficina del Cens dels Estats Units, 12-01-2010.